Ljubljana, 24.2.2016

**ZAPISNIK**

4. seje UO Zbornice knjižnih založnikov in knjigotržcev, dne 22. februarja 2016 ob 14.00 uri, v prostorih GZS Dimičeva 13, sejna soba v 4. nadstropju.

Prisotni: Bojan Švigelj, Janez Miš, Rudi Zaman, Marko Ručigaj, Helena Kraljič, Iva Premerl, Tone Rode, Franc Kelih, Zdravko Kafol

Opravičeno odsotna: Maruša Kmet

**Dnevni red:**

1. Pregled zapisnika 3. seje UO ZKZK
2. Doseženi »goli GZS« (obvezna točka)
3. Bilanca ZKZK 2015
4. Obračun 31. SKS
5. Imenovanje predsednika UO 32. SKS
6. 4. tematska konferenca (1. marketinški festival)
7. Razno

Sejo je vodil predsednik UO ZKZK Bojan Švigelj, ugotovil je, da je seja sklepčna.

Ad. 1. Zapisnik 3. seje je potrjen brez pripomb. Sprejme se **Sklep 1**., da ZKZK ostane v članstvu FEP s članarino 1.500€ letno. Ker je planirano le 500€, se odhodkovni del bilance poveča za razliko. **Sklep 2.** Direktor ZKZK pripravi za članstvo občasne povzetke pomembnih informacij iz FEPa v obliki elektronskega News letterja. **Sklep 3.** preveriti na MZGT možnost sofinanciranja članarin v mednarodnih organizacijah. **Sklep 4.** Dopolnijo se pravilniki komisij ZKZK tako, da je član po funkciji tudi direktor ZKZK. **Sklep 5.** Ker je komisiji za izbor nagrade Kristine Brenkove potekel mandat, se za novega predsednika imenuje dr. Igor Saksida (PeF).

Ad. 2. Točka bo na naslednjih sejah UO stalna, uvodna, po navodilu generalnega direktorja GZS. Direktor ZKZK je članom predstavil dosežke GZS v letu 2015 iz materiala Glas gospodarstva.

Ad.3. Člani UO so obravnavali bilanco ZKZK 2015 in jo sprejeli. **Sklep 6.** Prizadevanja za nadaljevanje pozitivnih rezultatov je potrebno nadaljevati tudi v letošnjem letu.

Ad.4. Člani UO so obravnavali obračun 31. SKS in ga sprejeli. **Sklep 7.** potrebno je predvsem povečevati prihodke sejma, odločitev o vstopnini pa bomo sprejeli po znanih rezultatih javnih razpisov na MOLu in JAKu, kamor se je 32. SKS prijavil. **Sklep 8.** Imenovana je pogajalska skupina v sestavi Bojan Švigelj, Tone Rode in Zdravko Kafol, za pogajanje s CD v zvezi s stroškovnim delom sejma. **Sklep 9.** Direktor ZKZK preveri status zaščite blagovne znamke SKS *(preverjeno, zaščiteno do 2020)*

Ad. 5. **Sklep 10.** Za predsednika UO 32. SKS je UO imenoval Zdravka Kafola, ter mu podelil mandat za sestavo.

Ad. 6. **Sklep 11.** 4. tematska konferenca bo posvečena prodaji. Predstavljeno bo 10 primerov dobrih trženjskih praks iz različnih založb, knjigarn, zavodov, društev,… Dogodek bo imel ne tekmovalni značaj in ima za cilj predvsem povezovanje, obveščanje in izobraževanje.

Ad. 7. Franc Kelih je člane obvestil o nameri predavanja dr. dr. Manfreda Spitzerja, ki naj bi bilo na GZS v soorganizaciji ZKZK, založbe Družina in Mohorjeve, 19. 4. Direktor preveri razpoložljivost dvorane**. Sklep 12.** Pobudi se pridružujemo.

Seja je bila zaključena ob 17.00 uri.

Bojan Švigelj, predsednik UO ZKZK

Zapisal Zdravko Kafol